*Proiect*

# **GUVERNUL REPUBLICII MOLDOVA**

## **H O T Ă R Â R E nr.\_\_\_\_**

**din \_\_\_\_\_\_\_\_\_\_\_\_ 2017**

#### mun. Chișinău

**Cu privire la unele instituții rezidențiale**

În temeiul art. 21 alin. (3) și art. 139 lit. f) din Codul educației al Republicii Moldova nr. 152 din 17 iulie 2014 (Monitorul Oficial al Republicii Moldova, 2014, nr. 319-324, art. 634), cu modificările ulterioare, art. 8 alin. (2) din Legea nr. 523-XIV din 16 iulie 1999 cu privire la proprietatea publică a unităților administrativ-teritoriale (Monitorul Oficial al Republicii Moldova, 1999, nr. 124-125, art. 611), cu modificările şi completările ulterioare, art. 6 alin. (1) lit. a) şi art. 14 alin. (1) lit. b) din Legea nr. 121-XVI din 4 mai 2007 privind administrarea şi deetatizarea proprietății publice (Monitorul Oficial al Republicii Moldova, 2007, nr. 90-93, art. 401), cu modificările și completările ulterioare, Guvernul HOTĂRĂŞTE:

##### 1. Se aprobă propunerea Ministerului Educației, Culturii și Cercetării privind lichidarea Casei de Copii, mun. Bălți; Școlii de tip-internat pentru copii orfani şi rămași fără îngrijirea părinților, mun. Bălți; Școlii-internat auxiliare, s. Corten, r-nul Taraclia; Școlii-internat auxiliare, s. Grinăuţi-Moldova, r-nul Ocnița.

##### 2. Ministerul Educației, Culturii și Cercetării va institui Comisiile de lichidare a instituțiilor rezidențiale menționate în pct.1.

##### 3. Disponibilizarea salariaților instituțiilor se va efectua în conformitate cu prevederile legislației muncii.

##### 4. Se transmit cu titlu gratuit, cu acordul unităților administrativ-teritoriale, bunurile imobile aflate în gestiunea instituțiilor rezidențiale și terenurile aferente acestora (conform anexei), din proprietatea publică a statului (administrarea Ministerului Educației, Culturii și Cercetării) în proprietatea publică a unităților administrativ-teritoriale prevăzute în anexă, pentru valorificare, de preferință în scopuri educaționale.

##### 5. Ministerul Educației, Culturii și Cercetării în comun cu Consiliul municipal Bălți, Consiliul raional Taraclia, Consiliul raional Ocnița vor institui Comisiile de transmitere a bunurilor și vor asigura transmiterea acestora, în termen de 30 de zile, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31 decembrie 2015 (Monitorul Oficial al Republicii Moldova, 2016, nr.1, art.2), cu modificările și completările ulterioare.

##### 6. Agenția Servicii Publice, la cererea autorităților administrațiilor publice, va asigura înregistrarea în Registrul Bunurilor Imobile a modificărilor corespunzătoare în privința bunurilor imobile menționate la pct. 4 și în Anexa la prezenta hotărâre, în conformitate cu prevederile legislației.

7. Din anexa nr. 3 la Hotărârea Guvernului nr. 653 din 6 noiembrie 2009 „Cu privire la aprobarea Regulamentului, structurii și efectivului-limită ale aparatului central al Ministerului Educației” (Monitorul Oficial al Republicii Moldova, 2009, nr. 162, art. 721), cu modificările și completările ulterioare, se exclud următoarele poziții:

„Casa de Copii, mun. Bălți”;

„Școala de tip-internat pentru copii orfani şi rămași fără îngrijirea părinților, mun. Bălți”;

„Școala-internat auxiliară, s. Corten, r-nul Taraclia”;

„Școala-internat auxiliară, s. Grinăuți-Moldova, r-nul Ocnița”.

8. Din anexa nr. 2212 la Hotărârea Guvernului nr. 351 din 23 martie 2005 cu privire la aprobarea listelor bunurilor imobile proprietate publică a statului și la transmiterea unor bunuri imobile, (Monitorul Oficial al Republicii Moldova, 2005, nr. 129-131, art. 1072), cu modificările și completările ulterioare,se exclud pozițiile „7”, „12”, „17”, „19”.

9. Controlul asupra executării prezentei hotărâri se pune în sarcina Ministerului Educației, Culturii și Cercetării.

##### Prim-ministru Pavel FILIP

**Contrasemnează:**

Ministru al economiei și infrastructurii

Ministru al educației, culturii și cercetării

Ministru al finanțelor

Anexă

la Hotărârea Guvernului nr. \_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_

**Lista bunurilor imobile și a terenurilor aferente acestora**

**care se transmit din gestiunea instituțiilor rezidențiale, administrarea Ministerului Educației, Culturii și Cercetării în proprietatea publică a unităților administrativ-teritoriale**

|  |  |  |
| --- | --- | --- |
| **Nr.****d/o** | **Bunurile și terenul aferent care se transmit din gestiunea instituțiilor rezidențiale enumerate la pct. 4 din hotărâre** | **Unitatea administrativ-teritorială în proprietatea publică a căreia se realizează transmiterea** |
| 1. | Bunurile imobile aflate în gestiunea Casei de copii, mun. Bălți, amplasate pe str. N. Cicicalo 6, pe terenul cu nr. cadastral 0300210.388, precum și terenul aferent acestora. | Consiliul municipal Bălți  |
| 2. | Bunurile imobile aflate în gestiunea Școlii de tip-internat pentru copii orfani și rămași fără îngrijirea părinților, mun. Bălți, amplasate pe str. T. Vladimirescu 86, pe terenul cu nr. cadastral 0300211.081, precum și terenul aferent acestora. | Consiliul municipal Bălți |
| 3. | Bunurile imobile aflate în gestiunea Şcolii-internat auxiliare, s. Corten, r-nul Taraclia, amplasate pe str. Comsomoliscaia 3, pe terenul cu nr. cadastral 8723207.278. | Consiliul raional Taraclia |
| 4. | Bunurile imobile aflate în gestiunea Şcolii-internat auxiliare, s. Grinăuţi-Moldova, r-nul Ocnița. | Consiliul raional Ocnița |